cyanic-selkie/wikianc huggingface dataset:
Միխայիլ Շոլոխովի հուշարձան (Մոսկվա, Գոգոլևսկի բուլվար)
Պատմություն
Հուշարձանի այսպիսի հայեցակարգը մտահղացվել էր Իուլիան Ռուկավիշնիկովի կողմից։ Նրա որդին՝ Ալեքսանդր Ռուկավիշնիկովը, ավարտեց հոր նախագիծը և կրկին շահեց մրցույթը։ Ճարտարապետ Իգոր Ոսկրեսենսկին օգնեց օրգանականորեն հարմարեցնել համալիրի կոմպոզիցիան բուլվարային լանդշաֆտին։ Հուշարձանը ստեղծելիս Ալեքսանդր Ռուկավիշնիկովի մեծ օգնություն էին ցուցաբերել են Շոլոխովի հարազատները, որոնք աջակցում էին հուշարձանի տեղադրման գաղափարին, քանդակագործին տրամադրելով լուսանկարներ և օգնել խորհրդատվությամբ։
Հուշարձանի կոմպոզիցիան երկիմաստ արձագանք է առաջացնում։ Մոսկվայի իշխանությունները առաջարկում են հուշարձանը տեղափոխել մեկ այլ տեղ։ Հուշարձանի ջրամատակարարումը պարբերաբար անջատվում է, և ձիերի երամակի գլուխները որոշ մարդկանց մոտ առաջացնում է անառողջ զուգորդություններ, որոնցից առավել հայտնի են «մսի կոմբինատը» և «ընտանի կենդանիների գերեզմանոցը»։ Այնուամենայնիվ, Ալեքսանդր Ռուկավիշնիկովը դրանից չէր վիրավորվում։ Այսպիսով, նրա ստեղծած Դոստոևսկու հուշարձանը մականունը ստացել էր «Ռուս հեմոռոյի հուշարձան» կամ «ընդունելություն պրոկտոլոգի մոտ», որին քանդակագործը պատասխանում է, որ սա պատկերացում է տալիս բնակիչների կուլտուրայի մասին ։
Հուշարձանը բացվել է 2007 թվականի մայիսի 24-ին։
Արտաքին հղումներ
Կատեգորիա:Մոսկվայի հուշարձաններ Կատեգորիա:Միխայել Շոլոխովի հուշարձաններ
Կարեն Հակոբի Գրիգորյան
Կարեն Հակոբի Գրիգորյան, հայ շախմատիստ, գրոսմայստեր (2013): Հայաստանի 2015 թվականի չեմպիոն, Հայաստանի հավաքականի կազմում Եվրոպայի թիմային առաջնության փոխչեմպիոն (2015)։
Մասնակցությունը մրցաշարերին
Մի քանի անգամ Հայաստանը ներկայացրել է տարբեր տարիքային խմբերի աշխարհի ու Եվրոպայի պատանեկան առաջնություններում։ Եվրոպայի պատանեկան առաջնությունների եռակի մրցանակակիր է.
Մի քանի անգամ մրցանակային տեղեր է զբաղեցրել նաև մեծահասակների մրցաշարերում.
2015 թվականի հունվարին, 9 հնարավորից վաստակելով 6 միավոր, դարձավ Հայաստանի չեմպիոն ։ Այդ հաղթանակի շնորհիվ առաջին անգամ ընդգրկվեց Հայաստանի հավաքական, որի կազմում նույն թվականի նոյեմբերին մասնակցեց Իսլանդիայի մայրաքաղաք Ռեյկյավիկում Եվրոպայի թիմային առաջնությանը։ Որպես պահեստային խաղացող հայտավորված Կարենն անցկացրեց ընդամենը երեք պարտիա, որոնցից երկուսն ավարտեց ոչ-ոքի և կրեց մեկ պարտություն։ Սակայն թիմային հաշվարկում հավաքականի մյուս անդամների հետ նա արժանացավ արծաթե մեդալի ։
2020 թվականի փետրվարին հասել է իր անհատական վարկանիշի գագաթնակետին՝ 2654։
Արտաքին հղումներ
Կատեգորիա:Հայ շախմատիստներ Կատեգորիա:Հայ գրոսմայստերներ Կատեգորիա:Շախմատի Հայաստանի չեմպիոններ
Գյուման
Գյուման, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Բնակչություն
1907 թվականին գյուղն ունեցել է 276 հայ, իսկ 1908 թվականին՝ 303 հայ բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Համազասպ Մամիկոնյան (զորավար)
Համազասպ Մամիկոնյան, հայ զորավար Սասանյան Պարսկաստանում, հայոց սպարապետ Վասակ Մամիկոնյանի որդին, Մամիկոնյանների նախարարական տոհմից ։
Կենսագրություն
Պարսից արքա Շապուհ Բ-ի պալատում նշանակվել էր հրամանատար ։
Ծանոթագրություններ
Կատեգորիա:Մամիկոնյաններ
Ուզեդեն
Ուզեդեն, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
ՈՒԵՖԱ Եվրոպա լիգայի եզրափակիչ 2017
2017 թվականի ՈՒԵՖԱ Եվրոպայի լիգայի եզրափակիչ, ՈՒԵՖԱ-ի Եվրոպայի լիգայի 2016/17-ի վճռորոշ հանդիպումը, ՈՒԵՖԱ-ի գավաթի պատմության անցկացվող 46-րդ մրցաշրջանը և ՈՒԵՖԱ-ի Եվրոպայի լիգայի պատմության 8-րդ մրցաշրջանը։ Այս ֆուտբոլային խաղը տեղի է ունեցել 2017 թվականի մայիսի 24-ին Շվեդիայի մայրաքաղաք Ստոկհոլմում ՝ « Ֆրենդս արենա » մարզադաշտում։ Խաղը հաղթել է անգլիական « Մանչեսթեր Յունայթեդ » ակումբը՝ 2: 0 հաշվով պարտության մատնելով հոլանդական « Այաքսին »:
ՈՒԵՖԱ Եվրոպայի լիգայի հաղթող «Մանչեսթեր Յունայթեդը» ՈՒԵՖԱ Սուպեր գավաթի խաղարկությունում կխաղա ՈՒԵՖԱ Չեմպիոնների լիգայի հաղթող « Մադրիդի Ռեալի » հետ և կվորակավորվի Չեմպիոնների լիգայի հաջորդ մրցաշրջանի խմբային փուլ։
Անցկացման վայրը
«Ֆրենդս արենան»՝ որպես 2016/17 Եվրոպայի լիգայի եզրափակչի անցկացման վայր, ընտրվել է ՈՒԵՖԱ-ի Գործադիր կոմիտեի որոշմամբ 2015 թվականի հունիսի 30-ին Պրահայում ։
Նախապատմություն
«Այաքսի» համար դա ՈՒԵՖԱ-ի Եվրոպայի լիգայի (նախկինում հայտնի էր որպես ՈՒԵՖԱ-ի գավաթ) երկրորդ եզրափակիչն էր։ Նախորդ եզրափակչում Ամստերդամի թիմը հաղթել է «Տորինոին» երկու հանդիպումից հետո՝ արտագնա դաշտում խփած գոլի օրենքով։
«Մանչեսթեր Յունայթեդի» համար սա Եվրոպական լիգայի և ՈՒԵՖԱ գավաթի եզրափակիչն է։ Իր հաղթանակից հետո  «Մանչեսթեր Յունայթեդը» դարձել է հինգերորդ ակումբը, որ հաղթել է եվրոպական բոլոր երեք ակումբային խոշոր առաջնություններում (Եվրոպայի Չեմպիոնների գավաթ / ՈՒԵՖԱ-ի Չեմպիոնների լիգա, ՈՒԵՖԱ-ի գավաթ / ՈՒԵՖԱ-ի Եվրոպայի լիգա և ՈՒԵՖԱ-ի գավաթակիրների գավաթ)։  Նման ձեռքբերումներ ունեցող մյուս ակումբներն են « Թուրինի Յուվենտուսը », « Ամստերդամի Այաքսը », « Մյունխենի Բավարիան » և « Լոնդոնի Չելսին »:
Մինչև այս խաղը, թիմերը հանդիպել են չորս անգամ եվրոպական մրցություններում. 2 անգամ հաղթել է «Այաքսը», 2 անգամ՝ «Մանչեսթեր Յունայթեդը»։
Ճանապարհ դեպի եզրափակիչ
Ծան.: Գոլեր, եզրափակչի մասնակցի խփած գոլերը նշված են առաջինը (Տ = Տնային հանդիպում; Ա = Արտագնա հանդիպում):
Խաղից հետո
Շվեդացի նախկին ֆուտբոլիստ Պատրիկ Անդերսոնը նշանակվել է եզրափակիչի դեսպան ։
Պատկերանիշ
2016 թվականի օգոստոսի 26-ին Մոնակոյում ներկայացվել է խաղի պաշտոնական պատկերանշանը։
Արտաքին հղումներ
Կատեգորիա:ՈՒԵՖԱ Եվրոպա լիգայի եզրափակիչներ Կատեգորիա:Մանչեսթեր Յունայթեդի հանդիպումներ Կատեգորիա:Շվեդիայում անցկացված միջազգային ֆուտբոլային մրցություններ
Օլոնկի
Բնակչությունը վերջին գրանցված տվյալներով կազմում էր 3008 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1688 թվականին հիմնադրված բնակավայրեր Կատեգորիա:Ռուսաստանի Իրկուտսկի մարզի Բոխանսկի շրջանի բնակավայրեր
Տարդելկուենդե
Տարդելկուենդե (Tardelcuende), մունիցիպալիտետ և բնակավայր Իսպանիայում։ Մտնում է Սորիա պրոնվիցիայի մեջ՝ Կաստիլիա և Լեոն ինքնավար համայնքում ։ Մունիցիպալիտետը գտնվում է Սորիա շրջանում։ Զբաղեցնում է 64,14 կմ² մակերես տարածք։ Նրա բնակչությունը կազմում է 512 մարդ 2010 թվականի մարդահամարի տվյալների համաձայն։
Քաղաքի հովանավոր պաշտպանները համարվում են Սուրբ Էստեբանն ու դել Ռոզարիո աստվածամայրը։
Արտաքին հղումներ
Կատեգորիա:Իսպանիայի բնակավայրեր
Ազնիվ Ութակի ճանապարհ
Ազնիվ Ութակի ճանապարհ, Բուդդայի կողմից նշված տանջանքները դադարեցնող և սանսարայից ազատող ճանապարհ։ Գտնվում է, համաձայն միջին ճանապարհի, աշխարհիկ հաճույքների կողմնակցության և ինքնախոշտանգման միջև ։
Բուդդայականության Ազնիվ Չորրորդ Ճշմարտությունը նշում է տանջանքներից ազատման ճանապարհը (մարգա), որով անցել է Բուդդան և որով կարող են անցնել այլք՝ և ճգնավորները, և աշխարհիկ մարդիկ։ Բուդդայի կողմից նշված ճանապարհի կազմված է ութ կանոնները և այդ պատճառով կոչվում է «Ազնիվ Ութակի ճանապարհ»։ Այդ կանոնները հարկավոր է յուրացնել աստիճանաբար, ինչպես ասում էր Բուդդան՝ «Սկզբից պետք է հաստատվել բարի վիճակերում, այսինքն՝ բարոյական կարգապահության մաքրմամբ և ճիշտ հայացքներով։ Հետո, երբ բարոյական կարգապահությունը մաքրված է, իսկ հայացքները ուղղված են, հարկավոր է վարժվել ուշադրության չորս հիմքերով» ։
Ճանապարհի աստիճանները
Ազնիվ Ութակի ճանապարհը կազմված է երեք խմբերի բաժանվող հետևյալ աստիճաններից ։
Ծանոթագրություններ
Կատեգորիա:Բուդդայականության հասկացություններ
Կուպրիյանովկա (ավան, Կրիվոե Օզերոյի շրջան)
Կուպրիյանովկա (Купріянівка), ավան Ուկրաինայի Նիկոլաևի մարզի Կրիվոե Օզերոյի շրջանում։
2001 թվականի տվյալներով Կուպրիյանովկա ավանում բնակվում էր 13 մարդ։ Բնակավայրը զբաղեցնում է 0,186 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Կրիվոե Օզերոյի շրջանի բնակավայրեր Կատեգորիա:Ուկրաինայի ավաններ
Շիլպա Շեթի
Շիլպա Շեթի Կունդրա (ի ծնե՝ Աշվինի Շեթի, Շեթի, ), հնդիկ դերասանուհի, որը հիմնականում նկարահանվում է հնդկական ֆիլմերում։ Շեթին իր դերասանական դեբյուտն է կատարել «Baazigar» (1993) թրիլլերում, որը արժանացրել է նրան Filmfare Awards մրցանակաբաշխության 2 նոմինացիայի, որից հետո նա երկակի դեր է խաղացել «Main Khiladi Tu Anari» (1994) կատակերգական մարտաֆիլմում։
Հազարամյակի ավարտին Շեթիի կարիերան, որպես գլխավոր դերասանուհի, վերածնունդ է ապրել Dhadkan (2000) ռոմանտիկ դրամայի շնորհիվ, նշմարելով շրջադարձային փուլ նրա կարիերայում։ Հաջորդիվ նա դերակատարումներ է ունեցել «Indian» (2001) և «Rishtey» (2002) ֆիլմերում, որոնք նրան արժանացրել է գովասանքի, իսկ վերջինի համար նա արժանացել է մեկ այլ Filmfare մրցանակաբաշխության նոմինացիայի «Երկրորդական դերի լավագույն դերասանուհի» անվանակարգում։ Շեթին քննադատների գնահատանքին է արժանացել Phir Milenge (2004) սոցիալական դրամայում ՁԻԱՀ-ով հիվանդ կարիերիստ կնոջ դեր խաղալու համար, որը նրան արժանացրել է Filmfare մրցանակաբաշխության նոմինացիայի «Լավագույն դերասանուհի» անվանակարգում։ Հետագայում նա նկարահանվել է մի շարք հաջողակ ֆիլմերում, ինչպիսիք են «Dus» (2005) մարտաֆիլմը, «Life in a... Metro» (2007) անսամբլային դրաման, որի համար նա արժանացել է քննադատների գովասանքին, և «Apne» (2007) սպորտային դրաման։ Նա նաև աչքի է ընկել «Dostana» (2008) ռոմանտիկ կատակերգությունում "Shut Up & Bounce" երգի ներքո իր պարային կատարմամբ։ Այնուհետև նա դադար է վերցրել ֆիլմերում նկարահանվելուց։
Ֆիլմերում նկարահանվելուց բացի, Շեթին հանդիսանում է ապրանքանիշերի և արտադրանքների հայտնի դեմք, և բարձրաձայնում է այնպիսի խնդիրների մասին, ինչպիսիք են ֆեմինիզմը և կենդանիների իրավունքները   ։ 2006 թվականից սկսած Շեթին աշխատում է PETA-ի հետ՝ կրկեսներում վայրի կենդանիների օգտագործման դեմ գովազդային արշավի շրջանակներում։ Նա նաև սիրում է ֆիթնես և 2015 թվականին թողարկել է Յոգայի մասին իր DVD-ին։ Նա ներգրավված է մի քանի ֆիթնես արշավներում, ինչպիսին է Fit India Movement-ը, որը ձեռնարկվել է Հնդկաստանի կառավարության կողմից։ Շեթին արժանացել է «Փոփոխությունների չեմպիոններ» մրցանակին՝ Swachh Bharat Mission-ի մաքրության արշավում իր աշխատանքի համար։ 2009-ից 2015 թվականներին նա եղել է Հնդկաստանի Պրեմիեր Լիգայի «Rajasthan Royals» թիմի մասնակի սեփականատերը։
Վաղ կյանք
Շեթին կրթություն է ստացել Չեմբուրում գտնվող Սուրբ Էնթոնիի աղջիկների միջնակարգ դպրոցում և Մատունգայի Պոդար քոլեջում ։ Նա փորձառու բհարատանատյամ ոճի պարուհի է, ինչպես նաև իր դպրոցի վոլեյբոլի թիմի ավագն էր ։
1991 թվականին, տասներորդ դասարանի քննություններն ավարտելուց հետո, Շեթին սկսել է մոդելի իր կարիերան՝ Limca հեռուստատեսային գովազդով և այնուհետև նկարահանվել է մի քանի այլ գովազդներում, որից հետո նա սկսել է առաջարկներ ստանալ ֆիլմերում դերերի համար։ Շեթին շարունակել է զբաղվել մոդելի իր կարիերայով մինչև դերասանուհի դառնալը ։
1993–1994: Դեբյուտ և վաղ դերեր
1992 թվականի սեպտեմբերին, Շեթին ստորագրեց և սկսեց աշխատել Դիլիպ Նայիկի ռեժիսորությամբ իր առաջին ֆիլմի՝ «Gaata Rahe Mera Dil» ռոմանտիկ դրամայի վրա, որը պատմում է երկու տղամարդկանց հետ (մարմնավորվում են Ռոնիտ Ռոյը և Ռոհիտ Ռոյը) սիրային եռանկյունու մեջ հայտնված աղջնակի մասին։ Այնուամենայնիվ, ֆիլմը չի թողարկվում, ինչը նշանակում է, որ Շեթիի դեբյուտային թողարկումը նրա հաջորդ ֆիլմն էր՝ Աբբաս-Մուստանի «Baazigar» թրիլլերը, Շահրուխ Խանի և Կաջոլի կողքին։ Ոգեշնչված հոլիվուդյան «A Kiss Before Dying» (1956) ֆիլմով, Շեթին նկարահանվել է Սեմա Չոպրայի երկրորդական դերում․ մի աղջկա, որը սպանվում է իր վրեժ փնտրող ընկերոջ կողմից, որի դերը խաղում է Խանը։ «Baazigar»-ը դառնում է դրամարկղային մեծ հիթ և դառնում է տարվա չորրորդ ամենաբարձր եկամուտ ունեցող ֆիլմը ։ Թե՛ ֆիլմը, և թե՛ Շեթիի խաղը արժանացան քննադատական գնահատանքի։ Ամենամյա Filmfare մրցանակաբաշխության ժամանակ Շեթին նոմինացվել է «Երկրորդական դերի լավագույն դերասանուհի» և «Տարվա լյուքս նոր դեմք» անվանակարգերում ։
1994 թվականին Շեթիի մասնակցությամբ երեք ֆիլմ է թողարկվում ։ Այդ տարվա նրա առաջին թողարկումը «Aag» մարտաֆիլմն էր, որտեղ նա խաղացել է իր առաջին գլխավոր դերը։ Գովինդայի և Սոնալի Բենդրեի հետ միասին ֆիլմում Շեթին պատկերում է Բիջլի անունով գյուղացի գեղեցկուհու, որը իրականում քաղաքացիական հագուստով ոստիկան է, որին հանձնարարված է ամեն գնով ձերբակալել մի մարդասպանի (մարմնավորել է Գովինդան)։ «Aag»-ը ստանում է միջին դրամարկղային հաջողություն և տարբեր քննադատական ակնարկներ, ինչպես և Շեթիի խաղը։ Հաջորդիվ Շեթին նկարահանվել է Ակշայ Կումարի, Սաիֆ Ալի Խանի, Ռաաջեշվարիի և Շակտի Կապուրի հետ՝ «Main Khiladi Tu Anari» կատակերգական մարտաֆիլմում։ Ֆիլմում Շեթին խաղացել է Մոնայի (կաբարեի պարուհի և գանգսթերի ընկերուհի) և նրա նմանակ Բասանտիի (գյուղացի գեղեցկուհի) երկակի դերերը։ Ֆիլմը, որը ազդարարեց Կումարի հետ բազմաթիվ համագործակցություններից առաջինը, մեծ հաջողության է հասնում։ Ե՛վ ֆիլմը, և՛ Շեթիի կատարումը արժանանում են քննադատների մեծ գնահատանքին. «Main Khiladi Tu Anari»-ի հաջողությունը բեկումնային դարձավ Շեթիի համար։ Այդ տարվա նրա երրորդ և վերջին թողարկումը Սաիֆ Ալի Խանի մասնակցությամբ «Aao Pyaar Karen» ռոմանտիկ դրաման էր։ Ֆիլմը, որը պատմում է մեծահարուստ տղամարդու և նրա սպասուհու (համապատասխանաբար Խանի և Շեթիի դերակատարմամբ) սիրո պատմությունը, դրամարկղում հաջողության չի հասնում ։
1995–1999: Հանրային ճանաչում և հաջողություն
1995 թվականին Շեթին նկարահանվել է «Hathkadi»-ում, որտեղ նա աշխատում էր այնպիսի դերասանների կողքին, ինչպիսիք են Սաիֆ Ալի Խանը, Գովինդան և Մադհուն, բայց ֆիլմը հաջողության չի հասնում։ 1996 թվականին նա կատարել է իր դեբյուտը «Mr. Romeo» թամիլերեն ֆիլմում` դերասաններ Պրաբհու Դևայի և Մադհուի կողքին։ Ֆիլմը հետագայում դառնում է երաժշտական հիթ տոմսարկղերում։ 1997 թվականը նրա ամենազբաղված տարիներից մեկն էր. նա նկարահանվել է վեց տարբեր ֆիլմերում՝ սկսած թելուգու լեզվով «Veedevadandi Babu» ֆիլմից։ Այդ տարվա նրա առաջին խոշոր բոլիվուդյան ֆիլմը «Auzaar» մարտաֆիլմն էր։ Շիլպան մարմնավորել է Պրատնա Թակուրի կերպարը՝ դերասաններ Սալման Խանի և Սանջայ Կապուրի կողքին։ 1998 թվականին նա ունեցել է մեկ թողարկում՝ «Pardesi Babu»-ն, որի համար արժանացել է քննադատների գնահատանքին և Bollywood Movie Awards մրցանակաբաշխության «Երկրորդական դերի լավագույն դերասանուհի» մրցանակին՝ ֆիլմում իր դերակատարման համար։ 1999 թվականին նա հայտնվեց կոմերցիոն հաջողություն գրանցած «Jaanwar» ֆիլմում՝ Ակշայ Կումարի և Կարիշմա Կապուրի կողքին։
2000–2007: Քննադատների ճանաչում և կոմերցիոն հաջողություն
2000 թվականին Շեթին բարձր գնահատանքի արժանացավ «Dhadkan» ֆիլմում իր դերի համար, որը հաջողություն գրանցեց դրամարկղում ։ Մի շարք մրցանակաբաշխություններում նա ստացել է մի քանի նոմինացիա «Լավագույն դերասանուհի» անվանակարգում։ Հետագայում նա նկարահանվել է Անիլ Կապուրի և Կարիշմա Կապուրի հետ «Rishtey» (2002) ֆիլմում։ Նրա ծիծաղելի կերպարը՝ որպես տարօրինակ ձկնորսուհի արժանացել է գնահատանքի, և նա նոմինացվել է Filmfare մրցանակաբաշխության «Երկրորդական դերի լավագույն դերասանուհի» անվանակարգում, ինչպես նաև «Լավագույն կատակերգու» անվանակարգերում ևս ։
2004 թվականին Սալման Խանի հետ միասին Շեթին նկարահանվել է «Garv»-ում, որտեղ նա մարմնավորել է մահմեդական որբի և հիասթափված պարուհու։ Ըստ Շեթիի, նա ընտրել է ֆիլմը, քանի որ իրեն դուր է եկել թեման։ Ֆիլմը ոստիկանական դրամա էր ։ Նա արժանացավ քննադատների բարձր գնահատանքին «Phir Milenge»-ում իր խաղի համար, որտեղ նա զգայուն կերպով մարմնավորել է քաղաքային հաջողակ մարդու, որը անպաշտպան սեռական հարաբերության հետևանքով վարակվում է ՄԻԱՎ-ով և արդյունքում դառնում է սոցիալական վտարանդի։ Ֆիլմը, որը հիմնված է 1993 թվականի «Philadelphia» ֆիլմի վրա, վերաբերվում էր սոցիալական այնպիսի տաբուի, որը դեռևս չի բարձրաձայնվում Բոլիվուդի կողմից ։ Ֆիլմի համար Շեթին ստացել է նոմինացիա Filmfare մրցանակաբաշխության «Լավագույն դերասանուհի» անվանակարգում և խթան հանդիսացավ ՄԻԱՎ-ի հետ կապված նրա բարեգործական աշխատանքի համար։ IndiaFM-ի կինոքննադատ Տարան Ադարշը նշել է. «Phir Milenge-ն լիովին պատկանում է Շեթիին։ Նա մատուցում է, ինչը չափազանցություն չի համարվի նշել, իր կարիերայի լավագույն կատարումը »: Սա նշանավորեց տարանջատում մակերեսային երգ-պար կատարումների նախկին միտումից՝ հօգուտ դերերի, որոնք կերպարի ավելի մեծ խորություն ունեն, օրինակ՝ նրա «Dus» (2005) մարտաֆիլմ թրիլլերը։ Թեև այն միջին եկամուտ է ստացել դրամարկղում , Շեթին հայտարարել է, որ ինքը ստանձնել է դերը, որպեսզի նորովի հայտնագործի իրեն՝ պատկերելով հակաահաբեկչական ջոկատի անդամի բավականին ոչ սովորական կերպարը ։
2007 թվականը Շեթիի ամենահաջող տարին էր դրամարկղում։ Նրա առաջին թողարկումը՝ «Life in a... Metro»-ն, արժանացավ շատ դրական քննադատական ակնարկների և դարձավ առաջին բոլիվուդյան ֆիլմը, որի պրեմիերան տեղի ունեցավ Լոնդոնի Լեսթեր Հրապարակում ։ Ֆիլմը շահութաբեր էր և հայտարարվել էր կիսահիթ՝ թողարկումից հետո երեք շաբաթվա ընթացքում։ Նաև, ֆիլմը արժանացել է քննադատների գնահատանքին, իսկ Շեթիի խաղը գնահատվել է։ CNN-IBN-ի Ռաջև Մասանդը գրել է. «Նրա կատարում հիանալի է և, անկասկած, Շեթիի լավագույնը մինչ օրս» ։ Նրա երկրորդ թողարկումը՝ «Apne» ընտանեկան դրաման, երեք Դոլերի հետ միասին (Դհարմենդրա, Սաննի և Բոբի), նույնպես հաջողություն է ունեցել դրամարկղում։
Շեթին նկարահանվել է 2010 թվականին չթողարկված հնդկա-չինական «The Desire» դրամայում, որն իր մայրն է պահպանել արտադրության ժամանակ, երբ ֆիլմի պրոդյուսերը թողել է նախագիծն անավարտ։
Վերադարձը և նոր աշխատանքները (2021–ներկա)
Իր դադարի ընթացքում Շեթիի միակ էկրանային ելույթը եղել է 2014 թվականի «Dishkiyaoon» ֆիլմում, որտեղ նա հայտնվել է «Tu Mere Type Ka Nahi Hai» երգում։ 14 տարի դադարից հետո, նա վերադարձել է էկրանին՝ 2021 թվականին թողարկված «Hungama 2» ֆիլմում, որը արժանացել է շատ բացասական արձագանքների ։
Քիմիական տեխնոլոգիայի և մետաղաձուլության համալսարան
Քիմիական տեխնոլոգիայի և մետաղաձուլության համալսարան, ՔՏՄՀ (Химикотехнологичният и металургичен университет, ХТМУ), պետական համալսարան Բուլղարիայի մայրաքաղաք Սոֆիայում։
Շիլպա Շեթի
Վերադարձը և նոր աշխատանքները (2021–ներկա)
Շեթին հաջորդիվ կհայտնվի «Nikamma»-ում՝ Աբհիմանյու Դասանիի և Շիրլի Սեթիայի հետ միասին ։ Նա նաև գլխավոր դեր կխաղա կանանց շուրջ կենտրոնացած «Sukhee» ֆիլմում՝ Ամիտ Սադհի հետ ։ Շեթին իր վեբ-դեբյուտը կունենա Ռոհիտ Շեթիի «Հնդկական ոստիկանական ուժեր» սերիալում՝ միանալով որպես վերջինիս ոստիկանական տիեզերքի առաջին կին ոստիկան։ Նա կխաղա Սիդհարթ Մալհոտրայի հետ միասին ։
Քիմիական տեխնոլոգիայի և մետաղաձուլության համալսարան
Արտաքին հղումներ
Կատեգորիա:Բուլղարիայի համալսարաններ Կատեգորիա:Բուլղարիայի բարձրագույն ուսումնական հաստատություններ Կատեգորիա:Սոֆիայի համալսարաններ Կատեգորիա:1953 հիմնադրումներ կրթական հաստատություններ Կատեգորիա:1953 հիմնադրումներ Բուլղարիայում
Շիլպա Շեթի
Այլ աշխատանքներ
2006թ. փետրվարին Շեթին աջակցություն ցուցաբերեց «BBC World Service Trust» հեռուստաշոուին, որը նախատեսված էր Հնդկաստանում ՄԻԱՎ-ՁԻԱՀ-ի խնդրին անդրադառնալու համար ։ Ըստ տեղեկությունների՝ նա մասնակցել է ՄԻԱՎ-ՁԻԱՀ-ով տառապողներին իր ապրումակցությունը ցույց տալու նպատակով ։ Ըստ Շեթիի, այդ հարցը հատկապես հոգեհարազատ էր իրեն, քանի որ նա մարմնավորել էր ՄԻԱՎ-ով վարակված մարդու՝ 2004 թվականին նկարահանված «Phir Milenge» ֆիլմում։ Խոսելով ֆիլմի և ընդհանրապես ՄԻԱՎ-ի մասին՝ Շեթթին ասել է. «Ինչո՞ւ չնկարահանվի ֆիլմ ՄԻԱՎ վարակակիր հիվանդների մասին։ Այն սոցիալական ստիգմա է մեր հասարակության մեջ։ Մենք նկարահանել ենք այս ֆիլմը խնդիրը լուսաբանելու համար… Այս ֆիլմը մեր երկրում սոցիալական իրազեկում կբերի ՁԻԱՀ-ի մասին։ Վաղուց ժամանակն է, որ այս մասին խոսենք մեր հասարակության մեջ» ։
2021 թվականին B.L. Agro Industries ուտելի յուղերի և սննդամթերքի ընկերությունը հայտարարեց նրան ապրանքանիշի դեսպան՝ հատիկաընդեղեն բույսերի, չոր մրգերի և ալյուրների Nourish ապրանքանիշի սննդամթերքի առաջարկների համար ։
Անձնական կյանք
2009 թվականի փետրվարին Շեթին նշանադրվել է Ռաջ Կունդրայի հետ, ում հետ միասին նա «Հնդկաստանի Պրեմիեր Լիգայի» (IPL) Rajasthan Royals կրիկետի թիմի համասեփականատերն էր։ Նրանք ամուսնացել են 2009 թվականի նոյեմբերի 22-ին ։ Շեթին իր առաջնեկին է ունեցել 2012 թվականի մայիսի 21-ին ։ Փոխնակ մայրության միջոցով զույգն իր երկրորդ՝ աղջիկ երեխային է ունեցել 2020 թվականի փետրվարի 15-ին  ։
Մեդիա
2007 թվականի փետրվարին պատգամավոր Քիթ Վազի հրավերով Շեթին մասնակցել է Համայնքների պալատում կայացած ընդունելությանը՝ հանդիպելու այն ժամանակվա վարչապետ Թոնի Բլերի հետ։ 2007 թվականի մարտին նա հրավիրվել էր հանդիպելու Եղիսաբեթ II թագուհուն՝ Լոնդոնի Marlborough House-ում։ This Morning-ին տված հարցազրույցի ժամանակ Շեթին հաստատեց, որ իրեն առաջարկել են նկարահանվել բրիտանական «EastEnders» սերիալում, և նա մերժել է առաջարկը, քանի որ այդ դեպքում նրա մյուս բոլոր պայմանավորվածությունները պետք է հետաձգվեն ։
Նա եղել է Sky One-ի «The Real Shilpa Shetty» վերնագրով վավերագրական ֆիլմի թեման, որն արտադրվել է բրիտանական Twofour հեռուստատեսային ընկերության կողմից։ Celebrity Big Brother 5-ում հաղթելուց հետո ստացած մեծ թվով կոմերցիոն առաջարկները ինքնին հակասությունների պատճառ են դառնում, առաջ բերելով մեղադրանքներ առ այն, որ Շեթին «ռասիզմի» ալիքը իր օգուտի համար է օգտագործում ։ Նա եղել է Հնդկաստանում վաճառվող OK! ամսագրի առաջին թողարկման շապիկին ։
2007 թվականի սեպտեմբերի սկզբին նա քայլել է Wills Lifestyle India Fashion Week-ի պոդիումին ։ Հաջորդիվ նրա օրակարգում «Soul Curry» վերնագրով խոհարարական գիրքն էր, և Սիտայի դերը` Ուրու Պատելի «Hanuman» միջազգային ֆիլմում ։
2019 թվականի մայիսի սկզբին դերասանուհին, որը երկար ժամանակ եղել է ֆիթնեսի պաստառներին, ձեռնարկել է առողջության ամբողջական հավելված՝ «The Shilpa Shetty» հավելվածը, որը ներառում է յոգայի օրակարգեր, ֆունկցիոնալ մարզումներ, հատուկ ռեժիմներ (հղիների, դաշտանային ցավերից տառապող և այլ կարգավիճակ ունեցողների համար), և յուրաքանչյուր ծրագրի համար ամենօրյա սնուցման աղյուսակներ։ «Կարծում եմ, որ ապրելակերպի փոփոխությունները ժամանակի պահանջն են։ Հավելվածում բոլորի համար մի բան կա ։ Դուք կարող եք մարզումները կատարել ձեր տան հարմարավետության մեջ, առանց որևէ սարքավորման», - ասում է Շիլպան։
Արտաքին հղումներ
Կատեգորիա:Դերասանուհիներ այբբենական կարգով Կատեգորիա:Հնդիկ կինոդերասաններ Կատեգորիա:Հնդիկ ակտիվիստներ Կատեգորիա:Հնդիկ պրոդյուսերներ Կատեգորիա:Բոլիվուդ Կատեգորիա:Վիքիպեդիա:ԲՊՀ հոդվածներ 2023
Վաեգի (գյուղ, Անադիրսկի շրջան)
Վաեգի (Ваеги), գյուղ Ռուսաստանի Չուկոտկայի ինքնավար օկրուգի Անադիրսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1951 թվականին հիմնադրված բնակավայրեր Կատեգորիա:Ռուսաստանի Չուկոտկայի ինքնավար օկրուգի Անադիրսկի շրջանի բնակավայրեր
Funko
Funko Inc. ամերիկյան ընկերություն, որն արտադրում է փոփ մշակույթի կոլեկցիոն արտոնագրված առարկաներ, առավել հայտնի է իր արտոնագրված վինիլային արձանիկներով և բոբբլհեդներով։ Բացի այդ, ընկերությունն արտադրում է արտոնագրված փափուկ և շարժվող խաղալիքներ և էլեկտրոնային իրեր, ինչպիսիք են USB կրիչներ, լամպեր և ականջակալներ։
Հիմնադրվել է 1998 թ. Մայք Բեքերի կողմից, Funko-ն ի սկզբանե մտածվել է որպես փոքր նախագիծ մի շարք ցածր տեխնոլոգիական, նոստալգիկ խաղալիքներ ստեղծելու համար։ Ընկերության առաջին արտադրված բոբբլհեդը լավ հայտնի ռեստորանի գովազդային նշան, Big Boy թալիսմանն էր ։
Վաճառվել է 2005 թ., Funko ՍՊԸ-ն, այժմ գլխավորում է գլխավոր գործադիր տնօրեն Բրայան Մարիոթթին։ Այդ ժամանակից ի վեր ընկերությունն ընդլայնել է իր խաղալիքների շարքը և լիցենզիոն համաձայնագրեր կնքել խոշոր ընկերությունների հետ։
Արտադրություն
Արտադրանքը մշակվել է Funko գլխավոր շտաբում ։ Նոր արձանիկները անցնում են լայնածավալ գործընթացի միջոցով, որը ներառում է բրեյնսթորմինգը և սոցիալական լրատվամիջոցների արձագանքը ։ Այն բանից հետո, երբ նոր արձանիկի գաղափարը համաձայնեցված է, գաղափարն անցնում է ավագ քանդակագործ Նենե Լիդժիոմային և ստեղծագործական տնօրեն Շոն Ուիլկինսոնին ։
Բիզնես մոդել
Funko-ն ունի ավելի քան 1100 արտոնագրեր տարբեր ընկերությունների հետ ։ Իրենց բիզնես մոդելի մեկ այլ կողմն է հետևել որոշակի իրի հանրաճանաչությանը և իմանալ, թե երբ պետք է անցնել այլ կերպարի։ Funko-ն չի համարում իրեն որպես երեխաների համար խաղալիքներ արտադրող ընկերություն։ Նրանք ստեղծում են իրեր, որոնք դուր են գալիս երեխաներին և մեծահասակներին։ Սա կարելի է նշել իրենց արձանիկների շրջանակով Golden Girls-ից մինչև գերհերոսներ։ Funko-ն գալիս է նախնական դիզայնի 24 ժամվա մեջ, և կարող է ունենալ արտադրանք հայեցակարգից մինչև դարակաշար համար 70 օրվա մեջ ։ Ընկերության գլխավոր տնօրեն Մարիոտին կարծում է, որ ընկերության ձգտումը ձեռք բերել այդքան շատ արտոնագրեր և արտադրանքների շարք՝ երաժշտական պատկերակներից, տեսախաղերի հերոսներից մինչև մարտաֆիլմերի հերոսներ, դա այն է, ինչը նրանց հաջողակ դարձրեց ։
Հավաքածու տուփի բաժանորդագրություններ
2018-ից Funko-ն այլևս չի առաջարկում այդ տուփերը բաժանորդագրության միջոցով։ Disney Treasures տուփը, որը կենտրոնանում է Disney-ի հավաքածուների վրա, հասանելի է Hot Topic-ում։ Collector Corps-ը, որը մասնագիտանում է Marvel-ի հավաքածուների վրա, և Star Wars Smugglers Bounty տուփը այժմ հասանելի է Amazon-ի միջոցով։
Ֆիլմ
Ֆիլմը, որը հիմնված է Funko խաղալիքների վրա, մշակման փուլում է Warner Animation Group-ում ։ Եթե ֆիլմը նկարահանվի, այն կարող է նաև դառնալ առաջին թատերական ֆիլմը, որը կարող է խաչել իրար Marvel-ի և DC Comics-ի հերոսներին՝ հաշվի առնելով այն կերպարներին, որոնք կընդգրկվեն, կլինեն Դեդփուլը, Հարլի Քուինը և Հրաշք Կինը ։ Ֆիլմը հայտարարվել էր ակտիվ մշակման փուլում 2019 թվականի սեպտեմբերի 16-ին ՝ ռեժիսորներ Մարկ Դինդալի և Թեդդի Նյութոնի հետ, որոնք կցված էին նախագծին ։
Արտաքին հղումներ
Կատեգորիա:ՆԱՍԴԱՔ-ում ցուցակված ընկերություններ
Քաֆսանոր
Քաֆսանոր, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
(6984) Լյուիսքերոլ
(6984) Լյուիսքերոլ (Lewiscarroll), աստերոիդ աստերոիդների գոտու արտաքին մասում։ Հայտնաբերվել է 1994 թվականի հունվարի 4-ին Հիտոշի Շիոձավայի և Տակեշի Ուրատայի կողմից Ֆուջիեդայում ։
Միջին հեռավորությունը Արեգակից կազմում է 3,978355 ա. մ., առավելագույնը մոտենում է 3,226 ա. մ. հեռավորության վրա և հեռանում 4,7307 ա. մ. ։ Արեգակի շուրջ մեկ ամբողջական պտույտ է կատարում 2898,37 երկրային օրվա ընթացքում, իր ուղեծրով շարժվելով միջինում 0,124208 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,8° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Հիտոշի Շիոձավայի կողմից հայտնաբերված աստերոիդներ Կատեգորիա:Տակեշի Ուրատայի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Օլոնովկա
Օլոնովկա (Олоновка), գյուղ Ռուսաստանի Սարատովի մարզի Նովոուզենսկի շրջանի կազմում։
Բնակչությունը վերջին գրանցված տվյալներով կազմում էր 625 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1870 թվականին հիմնադրված բնակավայրեր Կատեգորիա:Ռուսաստանի Սարատովի մարզի Նովոուզենսկի շրջանի բնակավայրեր
Վաժինի
Վաժինի (Важины), քաղաքատիպ ավան Ռուսաստանի Լենինգրադի մարզի Պոդորոժսկի շրջանի կազմում։
Բնակչությունը 2010 թվականին գրանցված տվյալներով կազմում էր 2754 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Լենինգրադի մարզի Պոդորոժսկի շրջանի բնակավայրեր
Ֆրեսնո դե Կարասենա
Ֆրեսնո դե Կարասենա (Fresno de Caracena), մունիցիպալիտետ և բնակավայր Իսպանիայում։ Մտնում է Սորիա պրոնվիցիայի մեջ՝ Կաստիլիա և Լեոն ինքնավար համայնքում ։ Մունիցիպալիտետը գտնվում է Տիերաս դել Բուրգո շրջանում։ Զբաղեցնում է 16,78 կմ² մակերես տարածք։ Նրա բնակչությունը կազմում է 28 մարդ 2010 թվականի մարդահամարի տվյալների համաձայն։
Ծանոթագրություններ
Կատեգորիա:Իսպանիայի բնակավայրեր
Ջեյսոն Ռոբարդս
Ջեյսոն Նելսոն Ռոբարդս կրտսեր (Jason Nelson Robards, Jr., ), ամերիկացի դերասան, Յուջին Օ'Նիլի պիեսների լավագույն դերակատարներից մեկը։ Երկու անգամ արժանացել է Օսկար մրցանակի` երկրորդ պլանի լավագույն դերասանի համար անվանակարգում` համաշխարհային կինեմատոգրաֆի պատմության մեջ դառնալով միակ դերասանը, որ այդ մրցանակն ստացել է երկու տարի անընդմեջ։
Կենսագրություն
Ռոբարդսը երկու տարի անընդմեջ արժանացել է «Օսկար» մրցանակի` երկրորդ պլանի լավագույն դերասան անվանակարգում` «Ամբողջ նախագահական զորքը» (1976) և Ջուլիա (1977) ֆիլմերի համար, սակայն լայն հանրությանը հայտնի է դարձել Սերջիո Լեոնեի կուլտային «Մի անգամ Վայրի Արևմուտքում» վեսթերնում խաղացած նախկին հանցագործ Շայենի դերով (1968)։
Բացի «Օսկարը»` դերասանն արժանացել է նաև անգլալեզու կինոյի բոլոր հիմնական մրցանակներին` Թոնի (մրցանակ), «Էմմի» և այլ մրցանակների, ինչպես նաև` 1962 թվականի Կաննի կինոփառատոնի մրցանակին։
1970-ական թվականներին Ռոբարդսի մոտ խորացել են ալկոհոլի հետ կապված խնդիրները։ 1972 թվականին նա լուրջ վթարի է ենթարկվել, որից երկար ժամանակ ապաքինվել է։ Նրա վերջին ֆիլմերից են «Ֆիլադելֆիան» (1993) և «Մոնղոլիան» (1999)։
1982 թվականին Ռոբարդսը Միք Ջագերի հետ Վերներ Հերցոգի կողմից հրավիրվել է գլխավոր դերը խաղալու էպիկական «Ֆիցկարալդոյում», սակայն առողջական խնդիրների պատճառով ստիպված է եղել լքել Պերուն, որտեղ անց էին կացվում նկարահանումները։ Նրա մասնակցությամբ նկարահանված տեսարանները նորից են նկարահանվել, գլխավոր դերը խաղացել է Կլաուս Կինսկին։ Գերմանացի ռեժիսորի հետ աշխատանքից իր տպավորությունների մասին նա պատմել է «Երազանքի բեռը» վավերագրական ֆիլմում։
Ծանոթագրություններ
Կատեգորիա:«Էմմի» մրցանակի դափնեկիրներ Կատեգորիա:«Թոնի» մրցանակի դափնեկիրներ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի տղամարդ թատերական դերասաններ Կատեգորիա:20-րդ դարի դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կինոդերասաններ Կատեգորիա:Երկրորդ պլանի լավագույն դերասան Օսկարի մրցանակակիրներ Կատեգորիա:Ամերիկացի դերասաններ Կատեգորիա:Հնչյունավորողներ
Խոսեպ Բարտոմեու
Խոսեպ Մարիա Բարտոմեու Ֆլորենտան (Josep Maria Bartomeu i Floreta, ), հանդիսանում է իսպանացի խոշոր գործարար։ 2014 թվականից զբաղեցնում է Բարսելոնա ֆուտբոլային ակումբի տնօրենի պաշտոնը։ Այդ պաշտոնում փոխարինել է Սանդրո Ռոսելին։
Բարտոմեուն ADELTE և EFS ընկերությունների գլխավոր գործադիր տնօրենն է։ Նա գտնվում է Բարսելոնայում սկսած Ժոան Լապորտայի նախագահության տարիներից՝ որպես բասկետբոլային հատվածի տնօրեն։ Այդ ժամանակ համատեղ աշխատել է Սանդրո Ռոսելի հետ, ով հետագայում հրաժարական տվեց, երբ որ զբաղեցնում էր նախագահի պաշտոնը։ Այնուհետև Բարտոմեուն զբաղեցրել է Բարսելոնայի փոխնահագահի պաշտոնը 2010 թվականի հուլիսից մինչև 2014 թվականի հունվարը, որից հետո ակումբի անդամների քվեարկության արդյունքում ստանալով 61.35% ընտրվեց ակումբի նախագահ։ Ռոսելի 2014 թվականի հունվարի 23֊ին ներկայացրած հրաժարականից հետո (այսպես կոչված «Նեյմարի գործով») Բարտոմեուն ակումբի սահմանադրության համաձայն ընտրվեց 14֊րդ նախագահ և մինչև 2021 թվականի հունիսի 30֊ը իրականացնելու է նախագահի գործառույթները։
Արտաքին հղումներ
Կատեգորիա:Իսպանացի գործարարներ Կատեգորիա:Բարսելոնա ՖԱ նախագահներ Կատեգորիա:Իսպանացի ճարտարագետներ
Օզերյանի (գյուղ, Բոբրովիցայի շրջան)
Օզերյանի (Озеряни), գյուղ Ուկրաինայի Չեռնիգովի մարզի Բոբրովիցայի շրջանում։
2006 թվականի տվյալներով Օզերյանի գյուղում բնակվում էր 629 մարդ։ Բնակչության խտությունը կազմում էր 199,11 մարդ/կմ²։
Արտաքին հղումներ
Կատեգորիա:Ուկրաինայի Չեռնիգովի մարզի Բոբրովիցայի շրջանի բնակավայրեր Կատեգորիա:Ուկրաինայի գյուղեր Կատեգորիա:1689 թվականին հիմնադրված բնակավայրեր
Գրաֆիկա
Գրաֆիկա (հունարեն՝ γραφικος- գրում եմ), կերպարվեստի տեսակ, որը ընդգրկում է գծանկարը, տպագիր գեղարվեստական ստեղծագործությունները (փորագրություն, վիմագրություն, օֆորտ և այլն)։ Գրաֆիկական նկարը ստեղծվում է թղթի վրա (հազվադեպ մետաքսի կամ մագաղաթի վրա) թղթի գույնի և գծի օգնությամբ՝ մատիտով (մատիտանկար), գրչով (գրչանկար), ածխով (ածխանկար), կավճաներկերով (կավճանկար) և գրաֆիկական նյութի վրա կատարվող փորագրության բազմազան տեխնիկայով։
Գրաֆիկայի արտահայտչական միջոցներն են գիծը, գծաշարը, լուսաստվերը, բիծը և սպիտակ կամ գունավոր թղթի գույնը։ Գրաֆիկան լինում է նաև գունավոր, սակայն գույնի դերը համեմատաբար սահմանափակ է։ Գծանկարը՝ որպես ստեղծագործության ինքնուրույն բնագավառ, ընդհանուր կողմեր ունի գեղանկարչության հետ։ Ջրաներկը, գուաշը, կավճաներկը, տեմպերան օգտագործվում են ինչպես գրաֆիկական այնպես էլ բնույթով ու ոճով գեղարվեստական աշխատանքներ ստեղծելիս։ Գրաֆիկան դիմում է նկարչական բոլոր ժանրերին՝ թեմատիկ կոմպոզիցիա, բնանկար, դիմանկար, նատյուրմորտ։
Պատմություն
Գրաֆիկական նկարչությունը, մասնավորապես գծանկարը՝ կերպարվեստի ամենահին տեսակն է (ժայռապատկեր, անտիկ սափորանկարչություն)։ Նախապես գրաֆիկա տերմինը օգտագործվել է գրչության և վայելչագրության առնչությամբ։ Միջնադարյան մանրանկարչության և վերածննդի արվեստում ընդլայնվել են գրաֆիկայի արտահայտչական միջոցները։ Գրքի տպագրության գյուտից հետո զարգացել են փորագրությունը պղնձի վրա, օֆորտը, փայտագրությունը, վիմագրությունը և գրքի գրաֆիկան։
Պատկերասրահ
Կատեգորիա:Գրաֆիկա Կատեգորիա:Համակարգչային գրաֆիկա
Ինքնապատկեր
Ինքնապատկեր կամ ինքնադիմապատկեր, կերպարվեստագետի ստեղծած իր իսկ դիմապատկերը։ Արտահայտում է արվեստագետի ինքնագիտակցումը, ստեղծագործական սկզբունքները, հաճախ՝ մեծ ընդհանրացմամբ։
Պատմություն
Դեռ անտիկ շրջանից հայտնի է Ֆիդիասի ինքնաքանդակը։ Որպես դիմապատկերի ժանրի տարատեսակ կազմավորվել է 16-րդ դարից։ հայ կերպարվեստում հին ժամանակներից կան ենթադրյալ ինքնապատկերներ։ Մանրանկարչությունից մեզ հասած հնագույններն են Սարգիս Պիծակի (1338 թ.) և Ծերուն Ծաղկողի (14-րդ դար) ինքնանկարները։
Կատեգորիա:Կերպարվեստի ժանրեր Կատեգորիա:Հոգեբանության մեթոդներ
Սևիլյա ՖԱ
Սևիլյա (Sevilla Fútbol Club S.A.D.), պրոֆեսիոնալ ֆուտբոլային ակումբ Սևիլյայից։ Կազմավորվել է 1905 թվականի հոկտեմբերի 14-ին։ Ներկա պահին հանդես է գալիս Լա Լիգայում։ Տնային հանդիպումները անցկացնում է Ռամոն Սանչես Պիսխուան մարզադաշտում, որը տեղավորում է 42,714 հանդիսական ։
Պատմություն
«Սևիլյա» ֆուտբոլային ակումբը հիմնադրվել է 1905 թվականին Սևիլյա քաղաքում։ Թիմը իր առաջին պրոֆեսիոնալ հանդիպումն անցկացրել է 1909 թվականին՝ «Ռեկրեատիվոյի» դեմ։
1916-17 մրցաշրջանում «Սևիլյան» հաղթել է Անդալուսիայի գավաթի խաղարկությունը։ 1929 թվականին «Սևիլյան» հաղթեց Սեգունդան, սակայն չկարողանալով փլեյ-օֆֆ փուլում հաղթել «Ռասինգին» մնաց Սեգունդայում։ 1930-31 մրցաշրջանում իսպանական ակումբը Սեգունդայում գրավել է II տեղը։
2012-2015 թվականներ
2012-2013 թվականին Սևիլյան զբաղեցրել է 9-րդ տեղը Լա Լիգայում։ Այս մրցաշրջանում հաջողության են գալիս Եվրոպայի լիգայի նախընտրական փուլում և ձեռք են բերում ուղեգիր։ 2012-2013 մրցաշրջանում Սևիլյան վաճառում է թիմի առաջատարներ Խեսուս Նավասին և Ալվարո Նեգրեդոյին։
2013-2014 մրցաշրջանում հաջողության եկան Եվրոպայի լիգայում և հաղթեցին 11-մետրանոց հարվածներով (պորտուգալական «Բենֆիկայի» դեմ)։
Հենց այս մրցաշրջանում վաճառեցին Իվան Ռակիտիչին (կատալոնական «Բարսելոնային») և Ալբերտո Մորենոյին (անգլիական «Լիվերպուլին»)։
2014-2015 մրցաշրջանում Ունայ Էմերիի ղեկավարությամբ 2-րդ անգամ հաղթում է Եվրոպայի Լիգան (եզրափակիչ՝ ուկրաինական «Դնեպրի» դեմ)։ Եվ սահմանում է ռեկորդ՝ Եվրոպայի Լիգան հաղթելով 4 անգամ։
Ներկա կազմ
2017 թվականի սեպտեմբերի 1-ի դրությամբ
(վարձավճարով Գալատասարայից)
Արտաքին հղումներ
Սևիյա Կատեգորիա:Սեգունդայում եղած ակումբներ Կատեգորիա:1905 հիմնադրված ֆուտբոլային ակումբներ Կատեգորիա:1905 հիմնադրումներ Իսպանիայում
Ռիմա Միրումյան
Ռիմա Արտավազդի Միրումյան, հայ փիլիսոփա։ Փիլիսոփայական գիտությունների դոկտոր (2003), պրոֆեսոր (2004):
Կառլեն Միրումյանի քույրը։
Կենսագրություն
Ռիմա Միրումյանը ծնվել է 1957 թվականի սեպտեմբերի 21-ին Կիրովաբադում (Գանձակ)։ 1979 թվականին ավարտել է Երևանի պետական համալսարանի ռուսական բանասիրական ֆակուլտետը։ 1989 թվականից աշխատում է ՀՀ ԳԱԱ Փիլիսոփայության, սոցիոլոգիայի և իրավունքի ինստիտուտում, 2004 թվականից՝ առաջատար գիտաշխատող։ 1994 թվականից միաժամանակ դասախոսել է Երևանի պետական լեզվաբանական համալսարանում ։
Աշխատությունները վերաբերում են ազգային մտքի պատմության և մեթոդաբանության, քաղաքական փիլիսոփայության հիմնախնդիրներին ։
Ծանոթագրություններ
Կատեգորիա:Հայ փիլիսոփաներ Կատեգորիա:Փիլիսոփայական գիտությունների դոկտորներ Կատեգորիա:Հայ պրոֆեսորներ Կատեգորիա:ԵՊՀ շրջանավարտներ
Բոննի համալսարան
Բոննի համալսարան (Rheinische Friedrich-Wilhelms-Universität Bonn), Ֆրիդրիխ Վիլհելմի անվան Բոննի համալսարան, Գերմանիայի ամենամեծ և հայտնի համալսարաններից մեկն է։
Պատմություն
1777 թվականին Բոննում հիմնադրվում է Kurkölnische Akademie Bonn, որին 1784 թվականին շնորհվում է համալսարանական իրավունք։ 1798 թվականին ակադեմիան փակվել է այն բանից հետո, երբ Հռենոսի ձախ ափը գրավվել է ֆրանսիացիների կողմից Ֆրանսիական հեղափոխության ժամանակ։
1818 թվականի հոկտեմբերի 18-ին պրուսիայի արքա Վիլհելմ Ֆրիդրիխ III Վիեննայի վեհաժողովին կից Պրուսիայում ստեղծում է Բոննի համալսարանը, որը դարձավ Պրուսիայի 6-րդ համալսարանը։ Համալսարանի կայացման գործում մեծ է եղել Գերմանիայի ժողովրդական տնտեսության նախարարի՝ Կառլ Ալտենշտեյնի դերը։
Համալսարանում հավասարապես ներկայացված էին կաթոլիկներն ու բողոքականները, որի արդյունքում ձևավորվեցին երկու աստվածաբանական ֆակուլտետներ։ Բացի այդ, համալսարանում ստեղծվեցին բժշկական, իրավական և փիլիսոփայական ֆակուլտետները։
1827 թվականին կանոնադրությամբ այն դարձավ համալսարան։ Ավելի ուշ, համալսարանը ոչ պաշտոնապես հայտնի է եղել որպես «իշխանների համալսարան», քանի որ այս համալսարանում են սովորել Հոհենցոլերների սերնդի շատ ներկայացուցիչներ։
Առաջին համաշխարհային պատերազմից հետո կրճատվեց համալսարանի պետական ֆինանսավորումը, որի արդյունքում համալսարանը ստիպված էր այլ ֆինանսական աղբյուրներ փնտրել։
1930 թվականին հաստատվել է համալսարանի նոր կանոնադրությունը, որը ներառում է ուսանողական կառավարման տարբեր կետեր։
1933 թվականին երբ համալսարանի ինքնավարությունը լուծարվեց և համալսարանն անցավ կրթության նախարարության ներքո, համալսարանից հեռացան նացիստների հակառակորդները և հրեաները։
Համալսարանի մասնաշենքերը վնասվել են Երկրորդ համաշխարհային պատերազմի ժամանակ, սակայն 1945 թվականից այն շարունակել է գործունեությունը։
Ֆակուլտետներ
Համալսարանի կազմում ընդգրկված են նաև մի քանի հետազոտական ինստիտուտներ։
Արտաքին հղումներ
Կատեգորիա:Գերմանիայի համալսարաններ
Պրոթեզավորում
Պրոթեզավորում (prothese, лроадеспд - միացում, հավելում),
Ընդհանուր նկարագրություն
Ավելի նեղ իմաստով Պ․ պրոթեզների և պրոթեգաօրթոպեդիական հարմարանքների (ապարատներ, սեղմիրաններ, կոշիկներ և այլ սարքավորումներ) նախագծումը, պատրաստումը և օգտագործումն է։ Սոցիալական առումով Պ․ հիվանդների և հաշմանդամների ապահովումն է ձեռնափայտերով, հենակներով, հատուկ սայլակներով ևն։ Պրոթեզավորումը սերտորեն առնչվում է օրթոպեդիայի, արավմաաոչոգիայի, վերականգնողական վիրաբուժության, ֆիզիոլոգիայի, կենսամեխանիկայի, էլեկտրոնիկայի հետ։ Ռուսաստանում, 1916 թվականին մի շարք քաղաքներում բացվել են պրոթեզային արհեստանոցներ։
Սկզբունքներ
Այնուհետև ԽՍՀՄ-ում ստեղծվել են պրոթեգաօրթոպեդիական ձեռնարկություններ, հեռավոր շրջաններում բնակվող հաշմանդամներին սպասարկելու նպատակով գործում են արտագնաց բրիգադներ՝ պրոթեզային արհեստանոցներով։ ԽՍՀՄ-ում Պրոթեզավորման զարգացմանը նպաստել են Ն․ Պրիորովի, Ն․ Բուրդենկոյի և այլոց աշխատանքները։ ԽՍՀՄ-ում Պրոթեզավորման հիմնական սկզբունքները հաստատված են ԽՍՀՄ և միութենական հանրապետությունների 1972 թվականի առողջապահության վերաբերյալ օրենսդրության հիմունքներով։ Սահմանվել են անվճար կամ զեղչով պրոթեզներ ստացող անձանց կատեգորիաները, պրոթեզներով ապահովելու պայմաններն ու կարգը։ Աչքի և ատամների պրոթեզներով ապահովելու գործն իրականացնում են առողջապահության, մնացած պրոթեզներով՝ սոցիալական ապահովագրության մարմինները։ Բարդ պրոթեզների պատրաստման համար հիվանդին տեղավորում են ստացիոնարում, տրվում է ժամանակավոր անաշխատունակության նպաստ (օրացուցային 30 օրից ոչ ավելի)։ Ժամանակակից Պրոթեզավորման բնագավառում ֆիզիոլոգների և մասնավորապես կենսամեխանիկների ներգրավումը նպաստեց հաշմանդամների շարժողական ֆունկցիաների առավել խորը ուսումնասիրմանը, առաջադրվեցին պրոթեզների մշակման նոր պահանջներ։
Ուսումնասիրություններ
Սովետական գիտնականներն աշխարհում առաջինն են մշակել և ներդրել վերին վերջույթի կենսաէլեկտրական ղեկավարման պրոթեզներ։ Ուսումնասիրվել են վերջույթների ծայրատման սահմաններն ու մեթոդները, ճշտվել են ծայրատի հիվանդությունների ու արատների պատճառներն ու կանխարգելման միջոցառումները, ներդրվել է ևման նոր մեթոդ՝ վիրահատությունից անմիջապես հետո (էքսպրես-պրոթեզավորում), պարզաբանված են երեխաների ևման առանձնահատկությունները ծայրատումից հետո և վերջույթների զարգացման արատների դեպքում։ ԽՍՀՄ-ում Պրոթեզավորման բնագավառի հաջողությունները լուսաբանվում են «Օրթոպեդիա, տրավմատոլոգիաի պրոտեզիրովան» («Ортопедия, травматология и протезирование», 1955 թվականից) և այլ ամսագրերում։
Երևանի արհեստանոց
Երևանում Պրոթեզավորման առաջին արհեստանոցը բացվել է 1926 թվականին (1930-1937 թվականին խորհրդատուն եղել է Ք․ Պետրոսյանը), որը 1936 թվականին վերածվել է կոմբինատի, իսկ 1948 թվականին՝ գործարանի։ Վերջինս Հայրենական պատերազմի հաշմանդամներին և հենաշարժական ապարատի բնածին ու ձեռքբերովի ձևախախտումներով հիվանդներին ապահովում է տարբեր տեսակի պրոթեզներով։
Կատեգորիա:Վիրաբուժություն Կատեգորիա:Բժշկական տեխնիկա
Վալամազ (գյուղ, Սելտինսկի շրջան)
Վալամազ (Валамаз), գյուղ Ռուսաստանի Ուդմուրթական հանրապետության Սելտինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Սելտինսկի շրջանի բնակավայրեր
Ողբերգություն Մայերլինգում
Ողբերգություն Մայերլինգում, 1889 թվականի հունվարի 30-ին Մայերլինգ որսորդական ամրոցում կատարված ողբերգություն, որի ժամանակ Ավստրիայի կրոնպրինց Ռուդոլֆն ու նրա սիրուհին՝ Մարիա Վեչերան ինքնասպան եղան (այլ տեղեկություններով՝ սպանվել են)։ Ռուդոլֆն ավստրիական կայսր Ֆրանց Իոսիֆ I-ի և կայսրուհի Ելիզավետա Բավարիացու միակ որդին էր։ 30-ամյա էրցհերցոգի և 17-ամյա Մարիայի մարմինները հայտնաբերվել են 1889 թվականի հունվարի 30-ի առավոտյան Մայերլինգ ամրոցում, որը տեղակայված է Վիեննական անտառում՝ մայրաքաղաքից 25 կմ հարավ-արևմուտք։
Կրոնպրինցի կյանքի վերջին տարիները
Ռուդոլֆն ամուսնացած էր Ստեֆանիա Բելգիացու հետ, սակայն նրանց ամուսնական կյանքը երջանիկ չէր։ 1889 թվականին արքունիքում բոլորը, ներառյալ Ռուդոլֆի կինը, գիտեին Ռուդոլֆի և բարոնուհի Մարիա Վեչերայի սիրավեպի մասին։ Այդ ժամանակ կրոնպրինցը գտնվում էր ծանր հոգեկան վիճակում, շատ էր խմում, պարտքով գումարներ էր վերցնում, անկանոն կյանք էր վարում, չարաշահում էր հանգստացնող դեղանյութերը, մասնավորապես՝ մորֆինը։ Կրոնպրինցի հոգեկան նման ճգնաժամը բազմապատճառային էր. անհաջող ամուսնություն, քաղաքական հայացքների տարբերություն ավստրիական կառավարության և հատկապես՝ հոր՝ կայսեր հետ և այլն։
Կրոնպրինց և Մարիա Վեչերա
Մարիան կրոնպրինցի հետ ծանոթանում է ձիարշավի ժամանակ և սիրահարվում նրան։ 1888 թվականի նոյեմբերի սկզբին սկսվում է նրանց սիրավեպը։ Նրանց միջնորդն էր կայսրուհու բարեկամուհին՝ կոմսուհի Լարիշը (Մարիա Լուիզա ֆոն Լարիշ-Վալլերզեե), Լյուդվիգ Վիլհելմ Բավարիացու աղջիկը։ Ժամանակին կրոնպրինցը Մարիայի մոր սիրեկանն էր։
Կրոնպրինցի և Մարիայի մահը
1889 թվականի հունվարի 29-ին Ֆրանց Յոզեֆն ու կայսրուհի Ելիզավետան կազմակերպում են ընտանեկան ընթրիք, իսկ հունվարի 31-ին պատրաստվում էին մեկնել Հունգարիա։ Ռուդոլֆը հրաժարվում է ընթրիքին մասնակցելուց և մեկնում է Մայերլինգ։
Հունվարի 30-ի առավոտյան Մայերլինգում կրոնպրինցի կամերդիներ Լոշեկը և Ռուդոլֆի ընկերակից կոմս Յոզեֆ Հայոսը մի քանի անգամ ծեծում են կրոնպրինցի սենյակի դուռը, սակայն պատասխան չեն ստանում։ Դուռը կոտրելուց հետո նրանք հայտնաբերում են Ռուդոլֆին՝ անկողնու ծայրին նստած (այլ տվյալներով՝ պառկած)։ Նա առաջ էր թեքված, իսկ բերանից արյուն էր հոսում։ Առանց հետազոտելու սենյակը, Լոշեկը եզրահանգում է, որ կրնոպրինցը թույն է խմել, իմանալով, որ ստրիխնինն արյունահոսություն է առաջացնում։ Անկողնում էր նաև Մարիա Վեչերայի դիակը, ով Մայերլինգ էր եկել հունվարի 28-ին։
Կրոնպրինցի և Մարիայի մահվան հանգամանքները երկար ժամանակ հստակ չեն եղել։ Նույնիսկ կար կարծիք, որ Մարիան սպանել է կրոնպրինցին, իսկ հետո՝ ինքն իրեն։ Այլ տվյալներով, նրանց սպանել են, իսկ մեկ այլով՝ կրոնպրինցն ու Մարիան ուղղակի ինքնասպան են եղել։
Դեպքերը Վիեննայում
Հայոսն անմիջապես մեկնում է Վիեննա, որտեղ հանդիպում է կայսրի գեներալ-ադյուտանտ կոմս Պաարին և հայտնում կրոնպրինցի մահվան լուրը։ Ցնցված լինելով լուրից՝ Պաարը հրաժարվում է հայտնել կայսրին, պատճառաբանելով, որ այդ միայն կայսրուհին պետք է անի։ Ելիզավետայի մոտ են ուղարկում բարոն Նոպչին, որն օգնության խնդրանքով դիմում է կայսրուհու ֆրեյլինին՝ Իսա Ֆերենչիին։ Ընդհատելով կայսրուհու հունարենի դասը՝ Իդան համոզում է Ելիզավետային, ունկնդրել բարոնին։
Երբ կոմսուհին կրկին մտնում է սենյակ, տեսնում է կայսրուհուն խելահեղորեն լաց լինելիս։ Կայսրը ստիպված էր որոշ ժամանակ սպասել դռան մոտ, մինչև կայսրուհին կհանդարտվեր։ Կայսրուհին իր մեջ ուժ է գտնում և ողբերգության մասին հայտնում կայսրին։ Քանի որ մահվան հանգամանքները դեռ հայտնի չէին, որոշվում է հայտնել, որ կրոնպրինցը մահացել է սրտի անբավարարությունից։
Վերադանալով իր սենյակ՝ Իդան այնտեղ տեսնում է Մարիա Վեչերայի մորը՝ բարոնուհի Հելեն ֆոն Վեչերային։ Աղջկան փնտրելու նպատակով նրա մայրը եղել էր ոստիկանության դեպարտամենտի պետի մոտ, ով կասկածելով, որ Մարիայի անհետացման գործում կրոնպրինցը կարող է մասնակցություն ունենալ, խորհուրդ էր տվել նրան հանդիպել կայսրուհուն։ Բարոնուհին պնդում է, որ հանդիպի կայսրուհուն։ Հանդիպման ժամանակ կայսրուհին հայտնում է բարոնուհուն աղջկա մահվան մասին, սակայն միաժամանակ զգուշացնում է, որ կրոնպրինցը մահացել է սրտի կաթվածից։
Դեպքի վայրի զննություն
Ռուդոլֆը տարբեր մարդկանց ուղղված բազմաթիվ նամակներ էր թողել, այդ թվում՝ մորը, որի հետ անչափ կապված էր՝ այնտեղ մի քանի բառ գրելով հորը նույնպես, կնոջը, սիրուհիներից մեկին՝ Միցցի Կասպարին, քրոջը՝ ավստրիական էրցհերցոգուհի Մարիա Վալերիային։ Բոլոր նամակները, բացի Ելիզավետային ուղղվածից, գրվել էին նախօրոք Վիեննայում։ Ռուդոլֆը հայտնում է մորը, որ Մարիան օգնել է իրեն և «առանց նրա համաձայնության` դառնալ իր մահվան ուղեկցողուհին, նա չէր կարող հրաժարվել կյանքից…»: Սեղանի վրա դրված էր նաև չուղարկված հեռագիր Հայլիգենկրոյց մենաստանի եկեղեցականին խնդրանքով, որ վերջինս գա Մայերլինգ և աղոթի կրոնպրինցի համար։
Կրոնպրինցի ինքնասպանության պաշտոնական ընդունումը
Կայսրը ցնցվում է, երբ իմանում է, որ Ռուդոլֆը ոչ թե թունավորվել է Մարիայի կողմից, այլ ինքնասպան է եղել։ Նախարարների առաջարկով և հաշվի առնելով այն, որ երկրում ոչ ոք չէր հավատում կրոնպրինցի բնական մահվան վարկածին, Ֆրանց Իոսիֆը որոշում է հայտարարել ինքնասպանության մասին։ Փետրվարի 2-ին «Վիեննական թերթում» հայտնվում է հանձնաժողովի բժշկական եզրակացությունը, որտեղ նշվում է, որ վախճանվածի ուղեղում հայտնաբերված փոփոխությունները վկայում են նրա ոչ կայուն հոգեկան վիճակի մասին։
Մարիա Վեչերայի հուղարկավորությունը, արտաշիրմումը, վերահուղարկավորումը
Հունվարի 31-ի գիշերը և փետրվարի 1-ին Մարիա Վեչերայի մարմինը իր հորեղբայրների միջոցով տարվում է Հայլիգենկրոյց մենաստան։ Նրան անմիջապես, առանց արարողությունների հուղարկավորում են մենաստանի տարածքում։ Դիահերձում չէր կատարվել, իսկ Մարիայի մահվան մասին կազմվեց ձևական արձանագրություն։ Մարիայի մահվան հանգամանքների կոծկումը ևս մեկ անգամ նպաստեց այն լուրերի տարածմանը, ըստ որոնց նրա մահվան գործում ինչ-որ բան այն չէր, ինչ ներկայացվում էր պաշտոնական տեսակետից։ Հարազատների խնդրանքով 1889 թվականի մայիսի 16-ին Մարիայի մարմինը դագաղով հանվում է գերեզմանից, դրվում է մեկ այլ, պղնձե դագաղում և կրկին թաղվում։
1945 թվականի ապրիլին խորհրդային զորքերը դիրքեր են գրավում գերեզմանոցի մոտ և այնտեղից գնդակոծում Ալլանդը։ Մարիայի գերեզմանի վրա կառուցված վանքը վերածվում է խոհանոցի, իսկ նրա գերեզմանը, շատ այլ գերեզմանների նման, վնասվում է։ Գանձեր գտնելու նպատակով նրա դագաղը բացվում է և բաց է մնում մինչև 1959 թվականը     ։
1959 թվականին երիտասարդ բժիշկ Հերդ Հոլլերը, որը Վեչերայի հարազատներին ուղեկցում էր նրա գերեզման, ուսումնասիրում է նրա մնացորդները։ Բժիշկը մանրազննին հետազոտում է Մարիայի գանգն ու այլ ոսկրերը՝ փորձելով գտնել գնդակի հետքը, սակայն, ըստ նրա խոսքի, նա չի հայտաբերում որևէ փաստ, որը կվկայեր Մարիայի՝ կրակոցով մահվան մասին։ Հոլլերը եզրակացնում է, որ Մարիան հավանաբար մահացել է աբորտի պատճառով, իսկ Ռուդոլֆն իր սիրեցյալի մահվան պատճառով ինքնասպան է եղել ։ Մարիայի դիակը թաղվում է նոր դագաղով ։
Կոմսուհի Լարիշի գիրքը
1909 թվականին կոմսուհի Լարիշի որդի Գևորգ Հենրիխը, կարդալով կրոնպրինցի ինքնասպանության գործում իր մոր դերի մասին, ինքնասպան է լինում։ 1913 թվականին կոմսուհի Լարիշը Լոնդոնում հրատարակում է «Countess Marie Larisch, nee Baronesse Marie von Wallersee, My Past» անվամբ իր գիրքը։ Կայսրուհու բարեկամուհու գիրքը, իրականի հետ միաժամանակ պարունակելով ոչ ճիշտ տեղեկություններ և նպատակ ունենալով արդարացնել հեղինակին, ճիշտ հակառակ արդյունքն է թողնում։